b'\n_START_ARTICLE_\nAna Savojska (Bizant)\n_START_PARAGRAPH_\nAna Savojska (1306. \xe2\x80\x93 1365.) bila je bizantska carica, a ro\xc4\x91ena je kao Ivana._NEWLINE_Bila je k\xc4\x87i Amadea V. Savojskog i njegove druge \xc5\xbeene, Marije Brabantske te tako unuka Margarete Flandrijske i polusestra Edvarda. Anina je ne\xc4\x87akinja bila Ivana Savojska._NEWLINE_Ivana se udala u listopadu 1326. za bizantskog cara Andronika III. Paleologa. Uzela je ime Ana i postala pravoslavka, premda je prije bila katolkinja._NEWLINE_Ana je mu\xc5\xbeu rodila Mariju Irenu, koja je bila \xc5\xbeena Mihaela Asena IV. Bugarskog. Rodila je i Ivana V. Paleologa te Mihaela Paleologa, koji je bio despot, te k\xc4\x87er Irenu Mariju, \xc5\xbeenu Franje I. od Lezba._NEWLINE_Nakon mu\xc5\xbeevljeve je smrti Ana bila regent za sina Ivana._NEWLINE_1351. Ana je oti\xc5\xa1la u Solun, gdje je postavila dvor, kao \xc5\xa1to je to prije u\xc4\x8dinila Irena od Montferrata. Postala je redovnica Anastazija te je umrla 1365.'